A doua zi de proteste s-a încheiat. Reacția lui Arafat: "Cei care urlă să spună cum văd ei treaba".
Spre miezul nopții, protestele s-au stins în majoritatea orașelor mari din România. Constănțenii încheie protestul de luni seara și anunță că se întorc marți, 30 martie, la ora 17:00. Raed Arafat: "Cei care urlă să spună cum văd ei treaba". Poliția blochează intersecția de la Piața Universității, București. Hunedoara: Un bărbat flutură steagul României și spune că bolnavii de COVID oricum mor, dar guvernanții îi omoară și pe cei sănătoși. Bărbatul îndeamnă oamenii să lupte pentru drepturile lor. Craiova: Unii dintre protestatari cer ca guvernanții să fie judecați pentru genocid. Un bărbat care se afla în zona fântânilor din Piața Universității a fost cărat de jandarmi și bătut.
Manifestanții din orașele mari ale țării pleacă spre casă în același marș în care au început, la ora 17:00, luni, să-și strige nemulțumirile cu privire la restricțiile impuse de autorități.Mulți dintre aceștia promit că se întorc marți, 30 martie, la ora 17:00, pentru a continua protestul. 23:07 Timișoara: Protestatarii scandează în fața casei lui Dominic Fritz: "Ieși afară, javră ordinară!"Mai mulți protestatari scandează în fața casei lui Dominic Fritz. "Ieși afară, javră ordinară!" 22:28 Craiova: Manifestanții continuă protestele și se îndreaptă spre oraș. Se strigă "Libertate!" 22:23 Constănțenii anunță că protestele se vor ține până în weekend. Protestul din această seară se încheieConstănțenii încă protestează la această oră. Aceștia au anunțat că manifestațiile vor dura până în weekend. La Constanța se cere demisia.Constănțenii au anunțat că se vor întoarce marți, 30 martie 2021, la ora 17:00 să protesteze din nou. 21:55 Reacția lui Raed Arafat la protestele din România: "Cei care urlă și cărora nu le convin măsurile, să spună cum văd ei treaba""Cei care urlă și cărora nu le plac măsurile să spună cum văd ei treaba", declară șeful DSU. Raed Arafat mai spune că protestatarii trebuie să înțeleagă că "orice rudă a lor poate fi mâine victima acestui virus". Secretarul de stat adaugă că acesta poate fi "ultimul hop" al pandemiei, dacă lumea se vaccinează. 21:47 Poliția blochează intersecția de la Piața Universității 21:43 Craiova: Manifestanții încearcă să provoace jandarmiiLa Craiova, unii dintre manifestanți încearcă să provoace jandarmii. În timp ce oamenii aleargă pe străzi, undeva în fundal se aude o bubuitură. 21:07 Constanța: Manifestanții cântă imnul României. Conform Jandarmeriei, sunt 400 de oameni la protestManifestanții din Constanța cântă imnul României. 21:02 Galați: În timpul protestului din Galați au fost aruncate pietre și pocnitoriProtestatarii din Galați au aruncat luni seara cu pietre și petarde spre jandarmi. Peste o mie de oameni protestează față de restricțiile anunțate de autorități în centrul orașului.Protestatarii au pornit în marș pe străzile din centrul orașului, iar la ora transmiterii acestei știri au blocat una dintre cele mai importante străzi din Galați.La un moment dat, mai mulți protestatari au aruncat cu pietre și petarde spre jandarmii care asigură ordinea la protest.Luni este a doua seara consecutivă de proteste la Galați. Luni, peste 500 de oameni au ieșit în stradă și au scandat împotriva restricțiilor impuse de autorități. 20:27 Targu Jiu: Manifestanții au ieșit pe străzi. "Târgu Jiu susține România" sau "Jos masca!" sunt mesajele protestatarilorÎn Târgu Jiu, manifestanții suflă în vuvuzele, iar mesajele sunt diverse: "Târgu Jiu susține România" sau "Jos masca" sunt doar câteva dintre mesajele protestatarilor.  20:04 Sibiu: Protestatarii strigă "Ceaușescu nu a murit, este Cîțu travestit" 19:50 Craiova: Manifestanții AUR cer alegeri anticipateManifestanții AUR din Craiova cer alegeri anticipate. Se strigă "Fără mască, fără restricții!" 19:42 București: Circulația dintre Romană și Universitate este blocată 19:36 Sibiu: Protestul s-a încheiat în Sibiu în același loc în care a început. Manifestanții se întorc marți la ora 17:00Sibienii au încheiat protestul acolo unde l-au și început, în Piața Mare. Manifestanții au anunțat că se întorc marți la ora 17:00. 19:31 Cluj: Străzile sunt împânzite de protestatari care strigă "Libertate, libertate!"Străzile din Cluj sunt împânzite de protestatari care strigă "Libertate, libertate!" sau "Hai afară!". 19:17 Protestatarii din Piața Universității, București, pleacă spre GuvernProtestatarii din Piața Universității pleacă spre Guvern pentru a-și striga nemulțumirile. 19:05 Sibiu: Scandal. Protestatarii vor să înainteze spre DN1 – DN7, dar nu sunt lăsațiProtestatarii din SIBIU vor să înainteze spre DN1 – DN7, dar nu sunt lăsați. Aceștia strigă "Hoții, hoții!" și "Cea mai proastă meserie este la jandarmerie".Un protest anti-restricții are loc și la Sibiu. Majoritatea celor 200 de persoane nu poartă măști, iar un protestatar a fost ridicat de jandarmerie după ce a înjurat și a făcut gesturi obscene în direcția Primăriei.Aproximativ 200 de persoane s-au adunat, luni seară, în Piața Mare din Sibiu. Unii au dat foc măștilor de protecție.Unul dintre protestatari a înjurat și a făcut gesturi obscene în direcția Primăriei. Acesta a fost îmbrâncit, moment în care au intervenit jandarmii. Tânărul recalcitrant i-a înjurat și pe aceștia și a fost băgat în duba jandarmeriei.Oamenii au plecat din Piața Mare spre principalele bulevarde ale orașului, urmând traseul avut de fiecare dată la marile proteste.Majoritatea celor 200 de persoane nu poartă măști.Ei strigă "Arafat judecat pentru cei legați de pat", "Demisia" sau "Ieșiți din casă, e și țara voastră". 18:52 Constanța: Protestatarii vor avea același traseu ca duminică seară. "De cealaltă parte a fricii este libertatea"Protestatarii din Constanța vor să meargă la Casa de Cultură din Constanța, iar mai apoi își vor schimba direcția către Prefectură.Pe drum au pierdut un carton pe care este scris "De cealaltă parte a fricii este libertatea". 18:20 Craiova: Unii protestatari cer ca actualii guvernanți să fie judecați pentru genocidAproximativ 40 de protestatari AUR, dar și alți craioveni își strigă nemulțumirile în stradă acum. Unii dintre ei cer ridicarea restricțiilor, în timp ce alții vor ca actualii guvernanți să fie judecați pentru genocid. 18:09 Hunedoara: Jandarmii legitimează fiecare persoană care stă pe bancă: "România, trezește-te!"Un bărbat flutură steagul României și strigă "Libertate!"."România, trezește-te! Fraților, acum avem șansa una la un milion. Nu zice nimeni că nu există un virus ca oricare altă. Pentru un virus nu putem ucide majoritatea României. Luptați pentru drepturile voastre. Dumnezeu este cu noi".  17:59 Cluj și Bacău protestează față de măsurile restrictive impuseLa Cluj, oamenii s-au adunat să protesteze față de măsurile restrictive. Se strică "Jos Guvernul!". La Bacău, pe străzi se aude imnul, oamenii scandează și suflă în vuvuzele. 17:34 A început protestul în București: În Piața Universității, un bărbat a fost bătut de jandarmiUn bărbat care se afla în zona fântânilor din Piața Universității a fost cărat de jandarmi și bătut. Acesta a refuzat să se legitimeze la solicitarea jandarmilor și a refuzat să poarte mască.Oamenii din jur filmează tot momentul, iar unii critică acțiunea jandarmilor. Unii fluieră și huiduie."Nu vă e rușine, dați în om așa", spune una dintre personale adunate în jurul grupului de jandarmi."Nu mă împingeți, nu mă lovi!", se pare că au fost cuvintele unui alt bărbat bruscat de un jandarm în timp ce persoana care a refuzat să poarte mască era cărată spre dubă.